[{"text_idx": "#000002", "text": "Fi'n hynod falch bod Cymru wedi mynd - heb amharch - gyda'r ail di\u0302m a gadael y se\u0302r mas. Achos i fi, os eith hi i bwyntiau, sai'n credu eith Cymru drwyddo."}, {"text_idx": "#000003", "text": "Ge\u0302m gyntaf, a ge\u0302m fwyaf Uruguay yw hon. Gyda'r ffordd mae'r gemau yn gweithio mas, geith Awstralia a Lloegr well cyfle i sgorio mwy o bwyntiau."}, {"text_idx": "#000004", "text": "Fi'n credu neith y ti\u0302m 'ma ddaioni i'r garfan achos ma' Uruguay yn mynd i fod yn galed - mae'n gyfle i'r chwaraewyr gael dangos eu bod nhw'n gallu perfformio ar y llwyfan mwyaf."}, {"text_idx": "#000005", "text": "Mae 'na lot wedi son bod y bois wedi ymarfer mor galed, efallai bydde nhw'n torri lawr a ddim yn para tan ddiwedd Cwpan Y Byd, a bod rhai am fynd 'no\u0302l i'r clybiau a'r rhanbarthau gydag anafiadau. Ond ar hyn o bryd, dyw hynny ddim yn bwysig."}, {"text_idx": "#000007", "text": "Be' sy'n bwysig nawr yw'r wythnosau nesa 'ma. Mae Cymru wedi paratoi yn arbennig o dda. Do, maen nhw wedi ca'l anafiadau ond fi'n credu, wrth edrych ar ge\u0302m Uruguay, os yw Samson Lee a Liam Williams yn ffit ar o\u0302l y ge\u0302m, gall Cymru fynd i Twickenham a gwneud jobyn go lew yn erbyn y Saeson."}, {"text_idx": "#000008", "text": "Mae hi mor bwysig yn rygbi dyddiau 'ma i beidio ildio ciciau cosb yn y sgrymiau, a cheisio cael sgrym gref. Mae Samson Lee yn gryf yn y sgrym, a dyw'r ffaith fod e heb ymarfer ddim yn mynd i effeithio ar ei allu i sgrymio yn effeithiol."}, {"text_idx": "#000009", "text": "Fi'n meddwl neith e a Tomas Francis chwarae hanner a hanner wythnos hyn a wythnos nesa' yn erbyn Lloegr. Dyw'r naill na'r llall yn ddigon ffit i chwarae ge\u0302m gyfan."}, {"text_idx": "#000010", "text": "Gyda Liam, mae e'n fachgen mor hyderus, heb ormod o barch at neb. Mae e eisiau disgleirio a does dim ofn neb arno fe, yn enwedig nawr bod cyfle 'da fe i gael ei le fel cefnwr [yn absenoldeb Leigh Halfpenny]."}, {"text_idx": "#000012", "text": "Rhaid cofio mai amatur yw'r rhan fwya' o fechgyn Uruguay. Fi'n disgwyl i fois Cymru - sy' wedi bod yn ymarfer mor galed a mor drylwyr - i roi perfformiad proffesiynol a ennill yn dda. Mae lot o falchder 'da Uruguay a fydden nhw'n edrych i fwrw bob math o lympie mas o fois Cymru!"}, {"text_idx": "#000013", "text": "Ond 'sdim ots pa di\u0302m fyddai Cymru wedi rhoi mas, dylen nhw fod yn ddigon da i guro. Mae gan Uruguay fois mawr cryf, ond rhaid cofio dyw bois Cymru ddim yn fach rhagor gyda'r holl ymarfer maen nhw'n ei wneud."}, {"text_idx": "#000014", "text": "Byddwn i'n gobeithio fod gan Gymru ddigon o falchder i beidio rhoi cais i ffwrdd. Fi'n siwr bydd [y rheolwr amddiffyn] Shaun Edwards yn gosod y targed yna iddyn nhw."}, {"text_idx": "#000015", "text": "Canlyniad: Cymru i ennill o tua 60 pwynt."}, {"text_idx": "#000019", "text": "Cofiwch hefyd am safle arbennig Cwpan y Byd ar BBC Cymru Fyw ac am y llif byw arbennig fydd yn dod o'r ge\u0302m yn erbyn Uruguay."}, {"text_idx": "#000020", "text": "Prif StraeonHeddlu'n ymchwilio bygythiadau at Drakeford dros 20myaCyhoeddwyd4 awr yn o\u0302lArestio dau wrth ymchwilio i ddiflaniad llanc yn 2002Cyhoeddwyd2 awr yn o\u0302lConwy: 'Angen amserlen glir i werthu prif adeilad'Cyhoeddwyd22 munud yn o\u0302l"}, {"text_idx": "#000021", "text": "Heddlu'n ymchwilio bygythiadau at Drakeford dros 20mya"}, {"text_idx": "#000030", "text": "Ras drwy Kenya yn 'ehangu bywyd'"}]